राजस्थान कई मामलों में देश के दूसरे हिस्सों से अलग है. यू़ं तो इस महादेश का हर हिस्सा एक दूसरे से अलग है, लेकिन राजस्थान और देश के दूसरे हिस्सों के बीच का यह फर्क इस सूबे के सियासी तासीर को समझने का सिरा भी देता है. दरअसल आजादी से पहले राजस्थान में रजवाड़ों का राज हुआ करता था. कहने के लिए “प्रजा मंडल” सूबे में आजादी के आंदोलन का प्रतिनिधित्व कर तो कर रहे थे, लेकिन आंदोलन की लहर उन राज्यों के मुकाबले बहुत फीकी थी जहां अंग्रेजों का सीधा शासन था.